o
Derek Prince Välähdyksiä tulevaisuudesta. Osa 2
Jeesuksen sanat Mat 26:31:ssa ovat samat kuin Sak 13: 7:ssä.
Hän sanoo ne viimeisen ehtoollisen päätteeksi. Mat 26:31:
"Sitten Jeesus sanoi heille (opetuslapsille):
Tänä yönä te kaikki luovutte Minusta, sillä on kirjoitettu:
"Minä lyön paimenen maahan, ja lauman lampaat joutuvat hajalle."
Paimenen lyöminen maahan viittaa Jeesukseen,
mutta huomatkaa, että lyöjä on Jumala.
Se ei ollut onnettomuus eikä vain ihmisen ilkeyttä ja pahuutta
vaan Jumalan ennakkosuunnitelma meidän pelastukseksemme.
Mat 26:56 pidättämisen jälkeen Hän sanoo: "Mutta kaikki tämä
on tapahtunut, jotta profeettojen kirjoitukset kävisivät toteen."
Silloin kaikki opetuslapset jättivät Hänet ja pakenivat."
Haluan korostaa profeettojen kirjoitusten valtavaa auktoriteettia.
Kaikki Jeesuksen elämässä tapahtui, jotta profeettojen kirjoitukset
kävisivät toteen Hänen syntymästään, Hänen kuolemastaan ja
Hänen ylösnousemuksestaan.
Jeesus oli täysin kuuliainen kirjoitusten arvovallalle.
Kaikki mitä Hän teki,
Hän teki, jotta profeettojen kirjoitukset kävisivät toteen.
Toivottavasti tämä synnyttää teissä
uudenlaisen asenteen profeettojen kirjoituksiin.
Valitettavasti useimmat aikamme seurakunnat
eivät tiedä profeettojen kirjoituksista juuri mitään.
Kuten aiemmin sanoin tässä opetussarjassani,
kirjoitukset ovat Jumalan valo pimeyteen.
Jos et käytä valoa, olet pimeydessä vaikka sinun pitäisi olla valossa.
Palaamme Sak 13:een
ja tarkastelemme mitä sanat pitävät sisällään.
"Kohoa, miekka, paimentani (Jumalan paimen) kohti,
nouse uskottuani vastaan!" Tämä on ihmeellinen ilmaisu.
Eräs mies on Jumalan kumppani,
joka on pysyvässä ja läheisessä yhteydessä Jumalaan.
On vain yksi mies, joka vastaa kuvausta: Jeesus Messias.
Tarkastelemme hetken Sak 6:tta.
Tämä on selvimpiä ennustuksia
Jeesuksen messiaanisuudesta koko Raamatussa.
Luen jakeet 11-13.
Tässä kerrotaan siitä, kun israelilaisten jäännös oli palannut
Jerusalemiin Babylonista ja he olivat rakentamassa uudelleen temppeliä ja
ylipapin virka oli palautettu. Maanpaosta palaavat toivat mukanaan
huomattavan määrän kultaa ja hopeaa ja Jumala antaa käskyn,
että kullasta ja hopeasta tulee tehdä kruunuja.
Jumala sanoo jakeessa 11:
Tee kullasta ja hopeasta taidokas kruunu ...
Itse asiassa hepreaksi sanotaan, että tee kruunuja, monikko.
... ja pane se ylipappi Joosuan, Josadakin pojan, päähän.
Joosua on sama nimi kuin Jeesus. Joshua, Yeshua.
Hän on tässä ylipappina kuin Herra Jeesus.
"Sano hänelle: Näin sanoo Herra Sebaot ..."
Luen nämä jakeet ja sitten kommentoin niitä.
"...katso ihminen..." Muistakaa, Pilatus sanoi samat sanat
esitellessään Jeesuksen väkijoukolle: "Katso, ihminen."
"Katso, ihminen, jonka nimi on Uusi Verso, nousee tästä maasta
ja rakentaa Herran temppelin. Hän on rakentava Herran temppelin,
hän saa osakseen kunniaa ja hän istuu ja hallitsee valtaistuimellaan.
Hän on oleva pappi valtaistuimellaan ja
rauhan neuvo on vallitseva heidän välillään."
Tässä on peräkkäin seitsemän toteamusta, joista jokainen
sopii ihmeellisesti Jeesukseen.
Ensiksi, Hän on ihminen, jonka nimi on "Uusi Verso".
Verso on eräs usein käytetty Messiaan nimi Raamatussa.
Hän on ihminen, joka on "Verso".'
Seuraava toteamus on, että "Hän nousee tästä maasta (paikasta)."
Tässä on haastetta, sillä ainoa paikka, josta sinä voit versoa,
on Jumalan sinulle asettama paikka.
Jeesus otti paikkansa Nasaretista vaatimattoman
rakentajaperheen jäsenenä, mutta Hän versoi siitä paikasta.
Rakkaat veljet ja sisaret!
Ellette tiedä paikkaanne, ette koskaan verso.
Jeesus on tässä täydellinen malli.
Seuraava toteamus on "Hän rakentaa Herran temppelin".
Temppeli on Hänen ruumiinsa, seurakunta.
"Hän on rakentava Herran temppelin."
Se on niin tärkeää, että toteamus sanotaan kahdesti.
Neljäs toteamus on "Hän saa osakseen (kantaa) kunniaa."
Hepreaksi kunnia on cavord, joka liittyy läheisesti
sanoihin "paino" tai "raskaus". Kunnia on paino ja Jeesus on ainoa,
joka on riittävän vahva kantamaan kunnian taakan.
Voi meitä!, jos me yritämme kantaa kunnian taakkaa.
Se murskaa meidät.
Se on murskannut monta Jumalan palvelijaa,
jotka ovat ottaneet kunnian itselleen.
Vain Jeesus pystyy kantamaan kunnian.
Viides toteamus on "Hän istuu ja hallitsee valtaistuimellaan".
Hän on oleva kuningas.
Kuudes toteamus on "Hän on oleva pappi valtaistuimellaan".
Hänessä yhdistyvät kuninkuus ja pappeus.
Tämä on vastoin Vanhaa Testamenttia,
koska pappeus kuului Leevin heimolle ja kuninkuus Juudan heimolle.
Niitä ei koskaan yhdistetty.
Jos kuningas yritti olla pappi, Hän sai Jumalan vihan päälleen.
Näin kävi Saulille ja Ussialle.
Mutta Jeesuksella on sekä pappeus että kuninkuus.
Viimeinen toteamus on "Molempien kesken vallitsee rauha."
Reunahuomautuksessani molemmat = kuninkuus ja pappeus.
Näen tämän kuitenkin eri tavoin.
Molemmat = Isä ja Poika.
Poika jakaa valtaistuimen Isänsä kanssa ja
heidän kesken vallitsee harmonia ja yhteisymmärrys.
Tämä on vain minun näkemykseni.
Joka tapauksessa jakeissa on seitsemän toteamusta Messiaasta.
Ensimmäinen toteamus alkaa sanalla
ihminen, jonka nimi on "Verso".
Nyt palaamme Sak 13:een ja kuvaan maahan lyödystä paimenesta.
Kuten jo mainitsin, Isä sanoo.
"Kohoa, miekka, paimentani kohti, nouse uskottuani vastan."
"Uskottu" on mies, joka on ikuisessa ja täydellisessä yhteydessä kanssani.
Ei ole muita, jolle tämä arvonimi voidaan antaa.
Sak 6 antoi vakuuttavimman kuvan Messiaasta.
Jatkamme Sak 13:8-9.
Olen kauan miettinyt näiden jakeiden merkitystä ja
kerron omat johtopäätökseni. Voin olla väärässä.
En vaadi ketään olemaan kanssani samaa mieltä. Jae 8:
"Näin sanoo Herra: Kaksi kolmasosaa tämän maan asukkaista
joutuu tuhoon ja kuolee, vain yksi kolmannes jää jäljelle."
Olen pohtinut sitä, viittaako jae menneeseen vai tulevaan.
Koskeeko se nykyään Israelissa asuvia,
joista kaksi kolmannesta kuolee ja yksi kolmannes jää henkiin?
Asiayhteydestä päättelen, että teksti viittaa aikaan 70 jKr.
Koska Israel oli hyljeksinyt Messiasta, maa joutui Jumalan vihan alle ja
v. 70 Rooman armeijat tunkeutuivat maahan,
valtasivat ja tuhosivat Jerusalemin
ja tappoivat lukemattoman määrän juutalaisia ja
veivät eloon jääneet orjiksi.
Olen yrittänyt tutkia asiaa ja tullut siihen tulokseen,
että kaksi kolmasosaa on melko tarkka arvio kuolleiden määrästä.
Jumala sanoo, että yksi kolmannes jää jäljelle.
Hän jatkaa jakeessa 9:
"Tämän kolmanneksen Minä vien tuleen,
puhdistan sen kuin hopean ja koettelen sitä tulessa niin kuin kulta koetellaan.
He huutavan avuksi Minun nimeäni, ja Minä vastaan heille.
Minä sanon: "He ovat Minun kansani."
He vastaavat: "Herra, meidän Jumalamme."
Tämä on jäljelle jäänyt kolmannes, josta olemme puhuneet.
Tämä kolmannes sovitetaan lopulta Jumalan kanssa Jeesuksen kautta.
Se ei ole vielä tapahtunut.
Mitä Jumala on tekemässä? Täsmälleen niin kuin Hän sanoo,
puhdistaa heidät niin kuin hopea ja kulta koetellaan tulessa.
Jesaja 48:ssä Jumala kuvaa tätä prosessia. Jakeet 9-11:
Jesaja 48: 9-11
"Oman nimeni tähden Minä olen pitkämielinen.
Jotta Minua yhäti ylistettäisiin, Minä hillitsen vihani enkä tuhoa sinua."
Tämä tarkoittaa jäljelle jäänyttä kolmannesta.
Jumala jatkaa: "Katso, Minä olen koetellut sinua ahdingon ahjossa,
niin kuin hopea sulatetaan, mutta en hopean tähden."
Jumala on toiminut näin 2000 vuotta. Hän on aina koetellut.
Sitten Hän sanoo: "Oman itseni tähden Minä sen tein,
sillä Minä en salli nimeäni häväistävän, kunniaani Minä en toiselle anna."
Jumala siis sanoo: "Lopulta Israel on Minun kunniani."
Vieköön miten kauan tahansa ja
pitäköön heidän käydä läpi mitä hyvänsä,
heistä tulee lopulta kansa Jumalan kunniaksi.
Viimeinen välähdys on "Taistelun täyttymys".
Taistelu alkoi jo Sak 12:ssa.
Välillä tapahtui muita asioita, mutta Sak 14:ssä on taistelun täyttymys.
Luen jakeet 1 ja 2. Ne on osoitettu Jerusalemille.
"Sinut" = Jerusalem.
"Katso, Jerusalem, Herran päivä on jo lähellä!
Sinä päivänä sinut ryöstetään tyhjäksi, ja saalis jaetaan muurien sisällä."
Ennen kuin jatkamme, sanon, että Jumala antaa tapahtumien edetä
viime hetkeen ennen kuin Hän puuttuu asioihin.
Uskon, että sillä on tarkoitus. Jumala odottaa täydellistä epätoivoa,
jolloin ihmiset antautuvat ehdoitta Hänelle.
Hän vie Israelin pisteeseen, jossa he sanovat:
"Ellei Jumala puutu peliin, meillä ei ole toivoa."
Jumala puuttui Kuuden päivän sotaan,
Mutta, surku kyllä, Israel otti siitä kunnian itselleen.
Aina on käynyt niin, että Jumala sanoo:
"Vien teidät tilanteeseen, jossa teillä ei ole toivoa ellen Minä puutu peliin.
Minä vien teidät epätoivon partaalle."
Kun pohdiskelin tätä, ajattelin, että tämä on tie pelastukseen.
Ei ole muuta keinoa pelastua. Oletpa kuka hyvänsä,
juutalainen tai muuta kansaa, olet kadotettu ja kirottu syntinen,
joka ansaitsee helvetin.
Loppusi on iankaikkinen karkotus Jumalan läsnäolosta.
On yksi pakotie, Jeesus.
Me olemme alentaneet pelastuksen kävelyyn kirkon etuosaan,
jossa rukoilemme lyhyesti ja allekirjoitamme jonkin lapun.
Tämä on aivan väärä käsitys pelastumisesta.
Pelastus tulee epätoivon kautta. "Herra, ellet Sinä pelasta minua,
olen eksyksissä eikä minulla ole toivoa.
Olen menetetty sielu, Jeesus, ellet Sinä armahda minua."
Samaan malliin kuin Jumala kohtelee Israelia,
Hän kohtelee myös muita kansoja. Jumala ohjaa Israelia,
vaikka he eivät sitä tiedä, kohti täydellistä epätoivoa,
jolloin heillä ei ole muuta toivoa
eivätkä he voi turvata mihinkään muuhun
eivätkä kerskailla mistään muusta kuin Jumalan armosta.
Sak 14:2: "Minä kokoan kaikki kansat taistelemaan Jerusalemia vastaan."
On tärkeää huomata, että Jumala kokoaa ne kansat.
Ne eivät ehkä tiedä sitä, mutta meidän uskovien tulee ymmärtää,
että Jumala on tässä mukana,
se on Hänen suunnitelmansa ja tarkoituksensa.
Hän ilmoitti sen noin 2400 vuotta aikaisemmin
kuin sen on määrä tapahtua.
"Minä kokoan kaikki kansat taistelemaan Jerusalemia vastaan.
Kaupunki valloitetaan, talot ryöstetään, naiset raiskataan."
Tämä kuvaa Lähi-idän sotaa. Se on juuri tuollaista.
Minä ja ensimmäinen vaimoni olimme Jerusalemissa
aikana, jota kutsutaan hepreaksi Matzor,
kun arabiarmeijat piirittivät kaupunkia 1948.
Juutalaisten siviilijohtajat sanoivat äideille:
"Pidä mukanasi ladattu revolveri, jossa on yksi luoti tytärtäsi varten
ja toinen itseäsi varten, mutta älkää antautuko elävinä arabien käsiin."
Tämä on totta. Näin käydään sotaa.
Samoin tapahtui entisessä Jugoslaviassa.
Raamattu on suorasukainen kirja,
se ei kaunistele sanoja eikä maalaa kauniita kuvia.
"Puolet kaupungin asukkaista viedään vieraaseen maahan.
Mutta jäljelle jääneitä ei tuhota."
Jumala antaa heidän joutua niin lähelle täydellistä tuhoa
kuin mahdollista heidän sitä vielä kokematta.
Luen Jes 31:4-5.
Jesajassa on siellä täällä monta jaetta, jotka liittyvät tähän aikaan.
Jes 31:4-5
"Näin on Herra minulle sanonut: Niin kuin leijona murisee,
kun paimenet kutsuvat toisiaan käydäkseen sen kimppuun,
niin kuin nuori leijona ärisee saaliinsa päällä säikkymättä huutoja,
väistämättä ääniä, niin Herra Sebaot astuu alas Siionin vuorelle,
käy kukkulalle valmiina taisteluun. Niin kuin lintujen parvi peittää taivaan,
niin Herra Sebaot peittää kilpenä Jerusalemin. Hän suojelee sitä ja
pelastaa sen, Hän varjelee sitä ja suo sille turvan.
Herran puuttuminen tilanteeseen pelastaa Jerusalemin.
Palaamme Sak 14:3:een:
"Herra itse lähtee sotaan viholliskansoja vastaan,
niin kuin Hän on lähtenyt ennenkin vihollisen hyökätessä."
Toisin sanoen, samalla tavoin kuin Hän taisteli
Vanhan Testamentin päivinä.
Hän (Herra) seisoo sinä päivänä Öljymäellä,
joka kohoaa Jerusalemin itäpuolella.
Ja Öljymäki halkeaa idästä länteen.
"Toinen puoli vuoresta väistyy pohjoiseen, toinen puoli etelään,
ja välille syntyy valtaisa laakso.
Te pakenette vuorten välistä laaksoa pitkin
niin kuin paettiin maanjäristystä Juudan kuninkaan Ussian aikana.
Sitten Herra, teidän Jumalanne, tulee Jerusalemiin,
ja kaikki pyhät ovat Hänen mukanaan."
Tämä on hyvin eläväinen kuvaus.
Jos tunnette Jerusalemin topografiaa, niin tämän profetian
ei ole mitään muuta mahdollisuutta toteutua kuin juuri näin.
Se joko toteutuu näin tai sitten se on väärä profetia.
Kolmatta vaihtoehtoa ei ole.
Olin viimeisen asepalvelusvuoteni sotilassairaalassa
nimeltä Augusta Victoria Building Öljymäellä.
Jotka ovat käyneet siellä ehkä muistavat sen.
Rakennuksessa on yksi Öljymäen kolmesta tornista.
Torniin ei kuitenkaan saa nousta,
koska 1923 maanjäristyksessä se halkeili.
Se on siis maanjäristysaluetta.
Öljymäen etelä- ja pohjoisosien välissä on pieni satulamainen notko.
Olin sairaalassa vajaan 200 metrin päässä notkosta.
Uskon, että vuori jakautuu siltä kohtaa, toinen puoli siirtyy etelään
ja toinen pohjoiseen ja väliin muodostuu iso laakso.
Näen Sakarjan kuvauksen silmissäni, koska tunnen Öljymäen maanmuodot.
Kuten kaikki muut, tämäkin kuvaus on prikulleen tarkka.
Ilmeisesti juutalaisväestö pakenee syntynyttä laaksoa pitkin,
ja se muistuttaa heitä Ussian aikaisesta maanjäristyksestä.
Teksti viittaa siihen, että maan- järistyksessä Öljymäki jakautuu.
Järistys syntyy siitä, kun Herra laskeutuu Jerusalemiin ja
astuu jalallaan vuorelle.
Kun Hänen jalkansa koskettavat vuorta, se halkeaa kahtia.
Jae 5 sanoo: "Herra, teidän Jumalanne, tulee kaikki pyhät mukanaan."
Tämä on Uuden kuningas Jaakon käännöksen mukaista,
mutta heprea ei ole ihan niin tarkka vaan puhuu yleensä pyhistä.
Ennen kaikkea sana viittaa enkeleihin.
Se voi tarkoittaa myös pyhiä maan päällä. Mutta yksi asia on selvä:
Jeesus tulee monien enkelien kanssa.
Hän tulee kolminkertaisessa kunniassa ja kirkkaudessa.
Luukas kirjoittaa luvussa 9:
Hän tulee kunniassaan, Isänsä ja pyhien enkelien kirkkaudessa.
Kirkkaus tarkoittaa Jumalan läsnäoloa.
Olen ihan ällikällä, kun ajattelen millaista on, kun Isän ja Pojan ja
enkeleiden kunnia ja kirkkaus ilmestyvät yhtä aikaa.
Jesaja 24:ssa sanotaan, että kuu kalpenee ja aurinko häpeää,
koska niiden valo on niin heikkoa
verrattuna ilmestyneeseen kirkkauteen. Aamen.
Katsotaan vielä tähän liittyviä kirjoituksia.
Joko luin Jes 30:18-19?
Tarkastetaanpa. Edestakaisin plaraaminen voi tuntua vähän sekavalta.
En lukenut vielä Jes 30:18-19:ää.
Uskon, että tässä on profeetallista esimakua tähän tilanteeseen.
Jumala puhuu Israelille.
"Kuitenkin Herra vain odottaa, että voisi olla teille armollinen ?"
Jokaisen on tärkeää muistaa, että jos Herra antaa odottaa,
Hän tekee sen siksi, että voisi olla sinulle armollinen.
Älä hellitä, älä käy kärsimättömäksi, älä vaivu epätoivoon.
Hän antaa odottaa ollakseen sinulle armollinen.
"... Hän nousee armahtamaan teitä."
Herra nousee, jotta Hän voisi olla sinulle armollinen.
"Herra on oikeudenmukaisuuden Jumala.
Siunattuja ovat kaikki, jotka Häntä odottavat.
Siionin kansa, sinä joka asut Jerusalemissa,
sinun itkusi aika on ohi!
Kun huudat Häneltä apua, Hän armahtaa,
Hän kuulee ja vastaa sinulle."
Tiedättekö mitä Jumala odottaa? Huutoa.
Sana huuto hepreaksi tarkoittaa epätoivoista avunhuutoa.
Kun joudut kertakaikkiseen epätoivoon ja näet,
että ei ole muuta toivoa kuin huutaa. Tätä Jumala odottaa.
Tämä on meille opiksi, koska Jumala vie meidät joskus epätoivon partaalle.
Hän odottaa avunhuutoamme. Hän kyllä erottaa epätoivoisen huudon.
Se koskettaa Häntä enemmän kuin mikään muu.
Ensimmäinen vaimoni Lydia hoiti noin 70 vauvaa Israelissa
20 vuoden aikana, joten hän oppi kuuntelemaan vauvoja.
Kun hän kuuli vauvan itkevän, hän sanoi, että "nyt se vain kiukuttelee"
tai "nyt se tarvitsee apua". Hän osasi erottaa äänet.
Ehkä Jumala ei vastaa kiukutteluhuutoon,
mutta Hän vastaa epätoivonhuutoon. Hän odottaa.
Monet ajattelevat, että me odotamme.
Ehkä on niin, mutta muistakaa, että myös Jumala odottaa.
Hän odottaa, jotta voisi viedä meidät epätoivon partaalle.
Jo aiemmin katsoimme Jes 31:a:
"Niin kuin leijona murisee, kun paimenet kutsuvat toisiaan
käydäkseen yhdessä sen kimppuun, ei Herrakaan pelkää kaikkia kansoja,
jotka ovat tulleet Jerusalemia vastaan.
Niin kuin lintujen parvi peittää taivaan, Herra kilpenä suojelee ja pelastaa sen."
Hän laskeutuu taivaasta ja pelastaa Jerusalemin.
Jotkut teistä saattavat ajatella, että tämä on vähän erikoista,
mutta eikö olekin ihmeellistä, että yli 2000 vuotta sitten
Herra kuvasi elävästi, mitä tulee tapahtumaan.
Hän tiesi, mitä Hän sanoi ja teki.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä